Naziv županije: **ISTARSKA**

Naziv škole: **Osnovna škola Tar - Vabriga**

Sjedište i adresa: **Tar, Istarska 21**

Matični broj škole: **3090540**

OIB škole: **19604931364**

KLASA: 400-02/19-01/02

UR.BROJ: 2167-23-01-19-02

**OBRAZLOŽENJE FINANCIJSKOG PLANA ZA 2020. GODINU I PROJEKCIJA ZA 2021. I 2022 GODINU**

1. **Sažetak djelokruga rada Osnovne škole Tar - Vabriga**

Osnovna škola Tar-Vabriga je javna ustanova koja obavlja djelatnost osnovnog odgoja i obrazovanja u skladu s aktom o osnivanju i odluci Županijske skupštine Istarske županije, KLASA: 602-02/08-01/02**,** URBROJ: 2163/1-01/4-08-1 od 04. veljače 2008**.** godine i upisana je u zajednički elektronski upisnik ustanova osnovnog i srednjeg školstva Ministarstva znanosti, obrazovanja i sporta.

Škola ima svojstvo pravne osobe i upisana je u sudski registar ustanova kod Trgovačkog suda u Pazinu pod matičnim brojem subjekta upisa 040132174. Osnivač Škole je Istarska županija.

Naziv Škole je Osnovna škola Tar-Vabriga – Scuola elementare Torre- Abrega. Skraćeni naziv Škole je Osnovna škola Tar-Vabriga. Sjedište Škole je u Taru, ulica Istarska 21.

Osnovna škola Tar – Vabriga je škola koja pruža osnovno obrazovanje učenicima od 1. do 8. razreda. Nastava je organizirana u jutarnjoj smjeni u petodnevnom radnom tjednu sa slobodnim subotama. Međusmjenu koristimo za održavanje izborne i dopunske nastave, izvannastavnih aktivnosti, održavanje sjednica stručnih, razrednih i učiteljskih vijeća. Nastava se (redovna, izborna, dodatna i dopunska) izvodi prema nastavnim planovima i programima koje je donijelo Ministarstvo znanosti, obrazovanja i športa, prema Godišnjem planu i programu i Školskom kurikulumu za školsku godinu 2018./2019. Školu polazi 261 učenika u 14 razrednih odjeljenja. Nastava se u Osnovnoj Školi Tar – Vabriga odvija u dvije zgrade, razredna se nastava djelomično održava u zgradi škole u Vabrigi, na adresi Sv. Antona 16, dok se predmetna nastava i dio razredne i program produženog boravka odvijaju u Taru, na adresi Istarska 21. Što se tiče organizacije prijevoza isti je početak nastave za sve učenike od I. – VIII. razreda: nastava započinje u 8,00 sati. Za sve učenike koji su udaljeniji od škole više od 3km (razredna nastava), odnosno 5km (predmetna nastava) organiziran je poseban prijevoz.

1. **Naziv programa i vremensko razdoblje trajanja programa**

Osim redovne nastave u školi njegujemo i druge oblike rada u kojima su naši učenici vrlo uspješni. Redovni program daje samo osnovno znanje i smjernice, dok sve ostale aktivnosti po čemu je škola prepoznatljiva i raznovrsnija od ostalih čini skupina izbornih i dodatnih programa, koji se održavaju tijekom cijele školske godine.

**FINANCIJSKI PLAN ZA 2020. – 2021. GODINU:**

|  |  |  |  |
| --- | --- | --- | --- |
| Naziv programa | Proračun  2020. | Projekcija  2021. | Projekcija  2022. |
| **Redovna djelatnost osnovnih škola – minimalni standard** | **4.952.549,45** | **4.952.549,45** | **4.952.549,45** |

Program Osnovne škole Tar Vabriga ostvaruje se kroz aktivnosti i projekte (kapitalne i tekuće) koji se financiraju iz državnog proračuna - decentralizirane funkcije (minimalni standard), materijalne rashode po stvarnom trošku gdje spadaju troškovi prijevoza učenika i zdravstveni pregledi djelatnika, materijalni rashodi po stvarnom trošku – vlastiti izvori, te plaće djelatnika i ostali rashodi djelatnika

|  |  |  |  |
| --- | --- | --- | --- |
| Naziv programa | Proračun  2020. | Projekcija  2021. | Projekcija  2022. |
| **Redovna djelatnost osnovnih škola – iznad standarda** | **154.369,04** | **154.369,04** | **154.369,04** |

Programom se pokrivaju troškovi osiguranja i troškovi energenata.

Decentralizirane funkcije su rashodi koji su posebnim zakonima za osnovno i srednje školstvo preneseni na JLS, financiraju se iz dodatnog udjela poreza na dohodak i pomoći izravnanja za decentralizirane funkcije. Podrazumijeva planiranje sredstava za tekuće izdatke škole u grupi: službenih putovanja, uredskog materijala, energije, usluge telefona, pošte i prijevoza, prijevoz učenika, komunalnih usluga, računalnih usluga, zdravstvenih usluga, ostalih usluga, ostalih nespomenutih rashoda poslovanja, materijala za tekuće i investicijsko održavanje, usluge tekućeg i investicijskog održavanja, čija se visina utvrđuje Odlukom o kriterijima, mjerilima i načinu financiranja decentraliziranih funkcija osnovnog školstva Istarske Županije, koja se donosi u prvom kvartalu godine na temelju Odluke Vlade RH Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstava.

Izračun mjesečne dotacije provodi se na temelju izračuna po broju učenika ( 38,00 kn), po broju razrednih odjela (300,00 kn); po broju zgrada škole ( 2.000,00 kn). godinu. Sredstva su utrošena namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa.

**Programi obrazovanja iznad standarda**

Kroz te programe učenici zadovoljavaju svoje potrebe za većim znanjem, a posebno su motivirani za učenje stranih jezika. Dodatni programi su organizirani gotovo za sve nastavne predmete gdje se učenici žele dodatno obrazovati. Zahvaljujući takvim oblicima rada naši su učenici ove školske godine bili na županijskim natjecanjima iz kemije, hrvatskog jezika, njemačkog jezika, LiDraNa, matematike (VII. i IV. razred). Izvannastavne aktivnosti su u našoj školi jako zastupljene. Najaktivniji i najbrojniji su članovi malog i velikog zbora, te folklora, bez kojih se ne bi mogla održati niti jedna kulturno - umjetnička manifestacija škole i mjesta. Učenici tijekom godine sudjeluju u brojnim natječajima i manifestacijama.

Kroz takve aktivnosti učenici pronalaze sebe i zadovoljavaju svoje interese bez obzira na postignuti školski uspjeh. Na taj način se kod njih razvija natjecateljski duh, zadovoljavaju svoju znatiželju i kreativno ispunjavaju slobodno vrijeme.

Programi iznad standarda koji su najvećim dijelom financirani iz Proračuna Općine Tar – Vabriga su u 2020. godini slijedeći.

|  |  |  |  |
| --- | --- | --- | --- |
| Naziv programa | Proračun  2020. | Projekcija  2021. | Projekcija  2022. |
| **Programi obrazovanja iznad standarda** | **1.156.223,03** | **1.171.223,03** | **1.157.223,03** |
| Školska kuhinja | 351.792,00 | 351.792,00 | 351.792,00 |
| Produženi boravak | 391.000,00 | 391.000,00 | 391.000,00 |
| Učenje stranog jezika | 44.000,00 | 44.000,00 | 44.000,00 |
| Robotika | 2.000,00 | 2.000,00 | 2.000,00 |
| Ostali programi i projekti | 16.070,00 | 16.070,00 | 16.070,00 |
| Školski list, časopisi i knjige - MZO | 32.000,00 | 32.000,00 | 32.000,00 |
| Edukator rehabilitator | 158.500,00 | 159.500,00 | 159.500,00 |
| Međunarodna razmjena | 24.000,00 | 38.000,00 | 24.000,00 |
| Izborni i dodatni programi | 10.000,00 | 10.000,00 | 10.000,00 |
| Smotre radionice i manifestacije – Iskrice | 3.000,00 | 3.000,00 | 3.000,00 |
| Volontarijat | 5.000,00 | 5.000,00 | 5.000,00 |
| Školska dvorana | 23.000,00 | 23.000,00 | 23.000,00 |
| Izleti i terenska nastava | 20.000,00 | 20.000,00 | 20.000,00 |
| Festivali – Matematika Ekipa za +5 | 5.000,00 | 5.000,00 | 5.000,00 |
| Zavičajna nastava | 7.000,00 | 7.000,00 | 7.000,00 |
| Sportom do zdravlja | 20.000,00 | 20.000,00 | 20.000,00 |
| Mentorstvo | 5.153,03 | 5.153,03 | 5.153,03 |
| Osiguranje prehrane djece u OŠ | 15.708,00 | 15.708,00 | 15.708,00 |
| Foto grupa | 3.000,00 | 3.000,00 | 3.000,00 |
| Školska shema | 20.000,00 | 20.000,00 | 20.000 |

***NAZIV AKTIVNOSTI: ŠKOLSKA KUHINJA***

**Opis aktivnosti**

Planirani su rashodi po realnoj procijeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na školskoj oglasnoj ploči i web stranici škole. U cilju očuvanja zdravlja učenika u školi se ne nudi brza hrana i gazirana pića. Prehrana se izvodi u blagovaonici škole. Dio troškova podmiruje se iz Proračuna Grada Poreča i Općine Tar – Vabriga i to na temelju Odluke o socijalnoj skrbi obiteljima sa slabijim imovinskim statusom.

**Opći ciljevi:**

Cilj provođenja je da se djeca što zdravije hrane.

**Posebni ciljevi:**

Omogućavanje svim učenicima mogućnost prehrane u školskoj ustanovi.

**Ostvareni ciljevi aktivnosti i pokazatelji uspješnosti realizacije tih ciljeva:**

Broj učenika koji se hrane u školi svake godine se povećava.

***NAZIV PROGRAMA : PRODUŽENI BORAVAK, UČENJE STRANOG JEZIKA-ENGLESKI, EDUKACIJSKI***

***REHABILITATOR***

**Opis aktivnosti:**

Produženi boravak neobvezan je oblik odgojno-obrazovnog rada namijenjen učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Dnevno trajanje produženog boravka škola usklađuje s potrebama zaposlenih roditelja, te svojim organizacijskim i prostornim uvjetima. Odvija se u dvije grupe, više godina.

Engleski jezik provodi od 2012. god. od 1. - 3. r. za 80 - tak učenika u sklopu izvanškolske aktivnosti, 2 puta tjedno. Program se u cijelosti financira iz Proračuna Općine.

Najvažniji je cilj omogućavanje stručne pomoći u rješavanju postavljanih zadataka, razvijanje i poticanje sposobnosti za samostalni i timski rad, te zbrinjavanje djece do povratka roditelja s posla.

Edukacijski rehabilitator je osoba koja pomaže djeci i ljudima razviti njihove komunikacijske sposobnosti. Njegova usluga uključuje prevenciju, dijagnostiku, razvoj i terapiju glasa i govora. Problemi kod djece koji zahtijevaju stručnu pomoć logopeda su problem u nedovoljno razvijenom govoru, mucanju, teškoćama čitanja i pisanja, teškoćama u izgovoru.

**Posebni ciljevi:**

Omogućiti djetetu kvalitetan program i otkriti njegove potencijale kao jedinstvene osobe. Pripremiti dijete za daljnje obrazovanje i cijeloživotno učenje. Učenje engleskog jezika kao izbornog stranog jezika od prvog razreda Osnovne škole, te razvijanje ljubavi prema engl. jeziku.

Uloga edukacijskog rehabilitatora u školi je od izuzetnog značaja. Broj djece iz godine u godinu raste. Djeca dolaze na tretman obavezno 1-2 puta tjedno po jedan školski sat ili po potrebi. Edukacijsko-rehabilitacijski tretman se provodi individualno ili radom u grupi s učenicima sa sličnim teškoćama. Svakom se djetetu prilagodi terapija kako bi se postigli što uspješniji rezultati.

**Ostvareni ciljevi aktivnosti i pokazatelji uspješnosti realizacije tih ciljeva:**

Program se u školi provodi konstantno od 2007. godine, a organiziran je u zgradi škole u Taru.

Zbog sve veće potrebe broj se stalno mijenja i raste. Trenutno uslugu produženog boravka koristi 47 učenika od 1.-4. razreda

Financiranje se provodi tako da troškove djelatnika (plaće i ostali materijalni troškovi, službena putovanja i stručno usavršavanje, zdravstvene preglede) u cijelosti pokriva Općina, a prehranu i ostale materijalne troškove u iznosu od 15,00 kn dnevno sufinanciraju roditelji.

Učenici i roditelji su zadovoljni obrađenim temama i sadržajima, a učenici uspješno savladavaju plan rada te lijepo surađuju i usvajaju gradivo putem različitih metoda i načina rada.

Program edukacijski rehabilitator se provodi od 2013. godine. Učenici uključeni u terapiju i savjetovanje pokazuju napredak u svim područjima školovanja. Procjena se provodi pred kraj obrazovnog razdoblja, s obzirom na različita područja teškoća. O rezultatima i napretku se obavještavaju roditelji

***NAZIV AKTIVNOSTI : ROBOTIKA I FOTO-GRUPA***

**Opis aktivnosti:**

OŠ Tar-Vabriga uključila se u najveći projekti Instituta za razvoj i inovativnost mladih pod nazivom [Croatian Makers robotička liga](http://croatianmakers.hr/hr/novosti-liga/). Fokus IRIMu je razvoj digitalne i znanstvene pismenosti, tehnoloških i ostalih kompetencija u okviru STEM područja za mlade u Hrvatskoj i u Europi.

U okviru fotografske grupe zainteresirani učenici mogu stjecati dodatna znanja i ujedno ih primijeniti u praksi te vidjeti rezultat svoga rada.

**Opći ciljevi:**

Cilj je omogućiti široko uključivanje robotike, automatike i programiranja u edukaciju u OŠ Tar-Vabriga uz razvoj algoritamskog načina razmišljanja. Svi sudionici dobivaju potrebne robote na posudbu, odnosno u trajno vlasništvo. Platforma na kojoj se odvija liga je edukacijski robot mBot (Bluetooth verzija) koja nudi vrlo jednostavan ulazak u svijet robotike, ali omogućava i naprednije korištenje.

**Posebni ciljevi:**

**U robotici- približavanje STEM područja učenicima osnovne škole.**

U radu foto grupe poticanje učenika na kreativnost, otvorenost za timski rad, razmjenu novih ideja, pozitivan odnos prema radu.

**Ostvareni ciljevi aktivnosti i pokazatelji uspješnosti realizacije tih ciljeva:**

U travnju 2018. godine, naša je škola bila domaćin 3. kola Croatian Makers lige. Natjecanje je okupilo 12 ekipa iz regije Istra 1, odnosno oko šezdesetak natjecatelja i mentora. Naši su učenici i ekipno i pojedinačno ostvarili odlične rezultate. Foto uradcima naših učenika zajednica dobiva kvalitetne mlade ljude koji svojom kreativnošću doprinose kulturnom razvoju sredine.

***NAZIV AKTIVNOSTI : ČITANJEM DO ZVIJEZDA***

Natjecanje u vještini čitanja i kreativnosti za osnovne škole u kojem će učenici prijavljenih škola odgovarati na pitanja iz odabranih knjiga i izrada plakata na određenu temu. Natjecanje će se provoditi na školskoj, županijskoj i državnoj razini. Na školskoj razini sudjeluju svi učenici prijavljeni u projekt, ali ta razina natjecanja se provodi unutar prostorija škole.

Učenici koji postignu odgovarajuće rezultate idu na županijsku razinu. Županijsko natjecanje provodi se u odabranoj školi unutar Istarske županije. Ukoliko učenici ostvare izuzetne rezultate na županijskom natjecanju pozivaju se se na državno natjecanje.

***NAZIV AKTIVNOSTI: MEĐUNARODNA RAZMJENA***

**Opis aktivnosti:**

Projekt međunarodne razmjene provodi se već dugi niz godina, zajedno sa učenicima i učiteljima iz Savezne Republike Njemačke, iz mjesta Hoxter. Njemački jezik je prvi jezik koji se uči u školi, a u prostoru u kojem živimo on je i iznimno značajan.

**Opći ciljevi:**

Tim se projektom nastoji popraviti mišljenje o potrebi učenja njemačkog jezika u školi, nastoji se pobuditi još veća želja za učenjem kod učenika zbog potrebe istoga u samoj zajednici i šire. Stavlja se naglasak na važnost znanja stranih jezika.

**Posebni ciljevi:**

Upoznati učenike s kulturom i običajem njemačkog govornog područja; razviti komunikacijske i jezične vještine kod učenika razviti osjećaj međusobne tolerancije i suradnje s učenicima različitog govornog područja - razbiti jezične barijere

**Ostvareni ciljevi aktivnosti i pokazatelji uspješnosti realizacije tih ciljeva:**

Rezultati projekta vidljivi su sve većim zanimanjem učenika za usavršavanjem njemačkog jezika

***NAZIV AKTIVNOSTI: IZBORNI I DODATNI PROGRAMI***

**Opis aktivnosti:**

Projekt izbornih i dodatnih programa provodi se u Školi već dugi niz godina. Financiran je od strane lokalnog proračuna na zadovoljstvo svih učenika Škole. Dosadašnji rezultati su nastupi na raznim manifestacijama, natjecanjima, razne izložbe, izvođenje praktičnih radova. Projekt se odnosi na slijedeće grupe: zbor veliki i mali, folklor, plesna grupa, eko grupa, zavičajna skupina, likovna grupa, novinarska, dramska, dramsko – recitatorska skupina, sportska grupa, mladi tehničari, kreativni humanitarci; sigurno u prometu, pomladak Crvenog križa. Projekt se u cijelosti financira iz proračuna Općine Tar – Vabriga.

**Opći ciljevi:**

Cilj provođenja projekta u prvom planu je da se individualnim, mentorskim i timsko - suradničkim radom, terenskim radom na projektima, omogući učenicima, da s obzirom na različite interese i mogućnosti razviju osjećaje prema različitim umjetnostima, kulturama, vještinama.

**Posebni ciljevi:**

Svatko od njih ima različite interese i potrebu da pokaže ono što zna. Potrebno je omogućiti izbor između različitih sadržaja, kako bi svatko pronašao ono što mu odgovara.

**Ostvareni ciljevi aktivnosti i pokazatelji uspješnosti realizacije tih ciljeva:**

Učenici se uključuju u izvannastavne aktivnosti gdje im se pruža mogućnost samopotvrđivanja u raznim područjima, potiče zdrave odnose među članovima grupa, osjećaj pripadnosti i ispunjenosti ostvarivanju svojih interesa, znanja i vještina. Napredak se prati tijekom cijele nastavne godine na osnovu mišljenja učitelja, roditelja i šire zajednice, Učenici ostvaruju izvrsne rezultate.

***NAZIV AKTIVNOSTI: FESTIVAL ISKRICE***

**Opis aktivnosti:**

Iskrice su dječji festival duhovne glazbe. Održava se od 1997. svake godine u mjesecu svibnju u mjestu Vodnjanu. Tradicionalno ga organizira HKZ „MI“ osnovna zajednica Vodnjan, a pokrovitelji su mu Porečno - Pulska biskupija, Grad Vodnjan i Istarska Županija.

Projekt se u cijelosti financira iz proračuna Općine Tar – Vabriga.

**Opći ciljevi:**

Cilj provođenja projekta u prvom planu je da se individualnim, mentorskim i timsko - suradničkim radom, terenskim radom na projektima, omogući učenicima, da s obzirom na različite interese i mogućnosti razviju osjećaje prema različitim umjetnostima, kulturama, vještinama.

**Posebni ciljevi:**

Svatko od njih ima različite interese i potrebu da pokaže ono što zna. Potrebno je omogućiti izbor između različitih sadržaja, kako bi svatko pronašao ono što mu odgovara.

**Ostvareni ciljevi aktivnosti i pokazatelji uspješnosti realizacije tih ciljeva:**

Na festivalu se dodjeljuju i nagrade za poznate skladbe, nove skladbe (župe i osnovne škole), aranžman, glazbu, tekst. Zbor Škole svake godine ostvaruje visoka mjesta, a pobijedio je na 19. - om izdanju 2015. godine Iskrica s izvedbom poznate pjesme „Divan si, volim te“, te također i 2017.-te

zbor je nastupio sa pjesmom: „Hvala ti“, osvojivši prvo mjesto, u 2018. godini osvojio drugo mjesto s pjesmom „ Light oft he world / Ti si svjetlo svijeta“. Ova pjesma  osvojila  je i nagradu za najbolji aranžman koji potpisuje voditeljica zbora.

***NAZIV AKTIVNOSTI: „JA VOLONTER“***

**Opis aktivnosti:**

Projekt Ja, volonter - Odgoj za volontiranje novi je projekt, namijenjen djeci 10 -14 godina s ciljem poticanja pozitivnih vrijednosti demokratskog društva, razvijanje svijesti da mogu svojim radom pridonijeti podizanju kvalitete života u zajednici i njenom razvoju, napretku.

Za sada se posjetilo Dom za starije i nemoćne u Poreču, Caritasov dom za nezbrinutu djecu u Vodnjanu, te azil za napuštene životinje „HappyEnd“ u Pazinu.

Projektom Ja, volonter - Odgoj za volontiranje želimo učenike usmjeriti na razvoj pozitivnih vrijednosti, na činjenju dobrih djela, jačanje solidarnosti, općeljudskih vrijednosti i humanosti, te razvijanju građanske odgovornosti mladih Općine Tar- Vabriga. U projek je uključeno oko 150 djece i učitelja.

***NAZIV AKTIVNOSTI: ŠKOLSKA DVORANA***

Iz proračuna Općine Tar – Vabriga izgrađena je nova polivalentna dvorana sa blagovaonicom u sklopu zgrade škole u Vabrigi. Sredstva u iznosu od 23.000,00 kn odnose se na troškove podmirivanja mjesečnog najma tvrtki Monperlon.

***NAZIV AKTIVNOSTI: IZLETI, TERENSKA NASTAVA I OSIGURANJE UČENIKA***

Organizacija učeničkih izleta i ekskurzija provodi se temeljem godišnjega plana i programa rada škole. Planiranje se provodi sukladno dobi učenika i nastavnom planu i programu za pojedini razred s obzirom na to da je riječ o obliku izvan-učioničkog odgojno-obrazovnog rada u sklopu kojeg se ostvaruju odgojno-obrazovne zadaće škole, navedene u detaljnom planu i programu izleta ili ekskurzije.

***NAZIV AKTIVNOSTI: FESTIVAL MATEMATIKE - EKIPA ZA 5+***

**Opis aktivnosti:**

Ekipa za 5+ je ekipno natjecanje iz matematike za učenike osnovnih i srednjih škola, Centara izvrsnosti, E – učionica i udruga u Republici Hrvatskoj. Jedna je od aktivnosti koje se provodi u sklopu Festivala matematike. Organizator natjecanja je Matematičko društvo Istra.

**Opći ciljevi:**

Cilj natjecanja je popularizacija matematike za učenike 3. r. osnovne škole do 4. r. srednje škole te razvijanje pozitivnog stava prema timskom radu.

**Posebni ciljevi:**

Organizacija i ekipna priprema za natjecanje koje za razliku od klasičnog natjecanja –pojedinačnog, uzrokuje puno manje stresa, pruža mogućnosti samopotvrđivanja svim učenicima na područjima matematike

**Ostvareni ciljevi aktivnosti i pokazatelji uspješnosti realizacije tih ciljeva:**

Ove se godine na festival prijavio veliki broj učenika, koji su željeli isprobati novi način ekipnog natjecanja. Ekipe su podijeljene u kategorije ovisno o razredima koji pohađaju. Pripremali su se tijekom cijele školske godine. Projekt je u cijelosti financiran iz proračuna Općine Tar - Vabriga.

***NAZIV AKTIVNOSTI: ZAVIČAJNA NASTAVA***

**Opis aktivnosti:**

Ideja o Zavičajnoj nastavi inicirana je s ciljem očuvanja istarskih posebnosti, bogate multikulturalnosti, povijesti i tradicije.

**Opći ciljevi:**

Projektom se žele sakupiti svi oni radovi, pjesme, aktivnosti, saznanja, istraživanja koje vrtići i škole provode marljivo, tiho, samozatajno tijekom godina.

**Posebni ciljevi:**

Kroz projekt učenici upoznaju kulturu i jezik svog zavičaja, istarsko pjesništvo i tradicijsku glazbu. Razvijaju ljubav prema istarskoj narodnoj riječi, glazbi –sviranju i plesanju.

**Ostvareni ciljevi aktivnosti i pokazatelji uspješnosti realizacije tih ciljeva:**

Zavičajna nastava provodi se već niz godina. Tim projektom obrađene su mnoge teme iz zavičajnosti Istre – od legendi, izrada zavičajnog rječnika i slovarice, profesionalan spot za pjesmu „Come i mravi“, odijevanje naših starih nonića.

U 2019. godini projekt zavičajnosti odnosio se hranu. Tema ovogodišnje zavičajne nastave nosi naslov

„Samoniklo bilje u istarskoj kuhinji – Erbe spontanee nella gastronomia istriana“. Učenici su spoznali kako je samoniklo bilje bilo važan segment prehrane, a u 2020. godiniu planu je i upoznavanje arheološkog nalazišta Lorun u okolici.

***NAZIV AKTIVNOSTI: SPORTOM DO ZDRAVLJA***

**Opis aktivnosti:**

Preventivnim i korekcijskim djelovanjem različitim vježbama, dva puta po 45 min. na tjedan, utjecati na razvoj svjesnosti o važnosti pravilnog rasta i razvoja kralježnice, u ugodnom i pozitivnom ozračju kroz uvodni, pripremni, glavni i završni dio treninga utjecati na razvoj općih morfoloških karakteristika, motoričkih i funkcionalnih sposobnosti djece mlađeg školskog uzrasta. Projekt u cijelosti financiran iz proračuna Općine Tar – Vabriga.

**Opći ciljevi:**

Ovim programom/projektom se želi djecu preventivno informirati i korekcijski različitim vježbama utjecati na pravilan rast i razvoj kralježnice, te općih morfoloških karakteristika, motoričkih i funkcionalnih sposobnosti.

**Posebni ciljevi:**

Razvoj općih morfoloških karakteristika, motoričkih i funkcionalnih sposobnosti

**Ostvareni ciljevi aktivnosti i pokazatelji uspješnosti realizacije tih ciljeva:**

Nakon početnog istraživanja i procjene stupnja nepravilnosti, tranzitivnim provjerama (krajem svakog mjeseca), pratiti i utvrditi promjene rasta i razvoja kičmenog stuba. U projekt je uključen velik broj učenika nižih razreda, a vježbe se održavaju svaki dan. Trošak projekta odnosi se na isplatu temeljem Ugovora o djelu.

***NAZIV AKTIVNOSTI PROJEKT „OSIGURANJE PREHRANE DJECE U OSNOVNIM ŠKOLAMA“ I PROJEKT ŠKOLSKA SHEMA***

**Opis aktivnosti**:

Projekt Osiguranje prehrane djece u osnovnim školama financiran sredstvima „Zaklade Hrvatska za djecu“, te novi projekt u školskoj godini 2017./2018. Školske sheme za mlijeko i mliječne proizvode za učenike nižih razreda i shema voća za sve učenike škole čiju realizaciju kroz poslovne knjige ove godine provode same škole, a kao i ranijih godina će biti financiran iz sredstava Europske unije.

Zaklada „Hrvatska za djecu“ je djeci slabijeg imovinskog stanja koji su bili uključeni u projekt podmirila troškove dio troškova školske prehrane.

**Opći ciljevi** :

Pomoć roditeljima slabijeg imovinskog statusa i obiteljima sa više djece.

**Posebni ciljevi** : Razvijanje svijesti o pomoći obiteljima kojima je to potrebno.

**Ostvareni ciljevi aktivnosti i pokazatelji uspješnosti realizacije tih ciljeva:**

Na taj su način sva potrebita djeca imala mogućnost toplog obroka.

**NAZIV AKTIVNOSTI: MOZAIK 3**

**Opis aktivnosti:**

Projekt MOZAIK je sufinanciran iz sredstava Europskog socijalnog fonda na temelju Operativnog programa „Učinkoviti ljudski potencijali 2014.-2020.“Za ovu školsku godinu dobivena su bespovratnih sredstava za projekt „MOZAIK 3“ „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza II„ čime se osiguralo pomoćnike u nastavi za učenike s teškoćama u školskoj 2017./2018. godini u školama u kojima je osnivač Istarska županija.

**Opći ciljevi:**

Projektom se želi pomoći učenicima s teškoćama u razvoju koji pohađaju osnovnoškolske i srednjoškolske programe u redovitim ili posebnim odgojno-obrazovnim ustanovama te imaju teškoće koje ih sprječavaju u funkcioniranju bez pomoći pomoćnika u nastavi/stručnog komunikacijskog posrednika.

**Posebni ciljevi:**

Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje te donosi napredak u razvoju vještina i sposobnosti u školskoj sredini.

**Ostvareni ciljevi aktivnosti i pokazatelji uspješnosti realizacije tih ciljeva:**

Zahvaljujući sredstvima iz programa osigurala su se sredstva za 2 pomoćnika za 2 učenika . Time se olakšalo i poboljšalo njihovo integriranje i savladavanje u nastavnom procesu.

|  |  |  |  |
| --- | --- | --- | --- |
| Naziv programa | Proračun  2020. | Projekcija  2021. | Projekcija  2022. |
| **Investicijsko održavanje osnovnih škola – ostali proračuni** | **7.000,00** | **7.000,00** | **7.000,00** |

Sredstva za investicijsko održavanje planiraju se i iz Croatia osiguranja u slučajevima štete i naknade štete.

|  |  |  |  |
| --- | --- | --- | --- |
| Naziv programa | Proračun  2020. | Projekcija  2021. | Projekcija  2022. |
| **Opremanje u osnovnim školama** | **45.480,00** | **45.480,00** | **45.480,00** |

***NAZIV AKTIVNOSTI: OPREMANJE U OSNOVNIM ŠKOLAMA***

**Opis aktivnosti:**

Sredstvima Općine Tar – Vabriga, donacijama i vlastitim sredstvima najma školskog prostora nastoji se unaprijediti rad škole sudjelovanjem u suvremenim promjenama, poticanjem uvođenje i primjena novih metoda i oblika nastavnoga i školskog rada.

**Opći ciljevi:**

Sredstva su predviđena za nabavu knjiga za školsku knjižnicu, nabavu informatičke opreme, te ostale uredske opreme i namještaja, a ostvaruju se iz proračuna Općine, vlastitih sredstava od najma školskog prostora i dobivenih donacija.

**Posebni ciljevi:**

Cilj je nabaviti opremu koja je neophodna za održavanje nastavnog plana i programa.

U 2019. godini nastavilo se sa opremanjem učionica sredstvima Općine Tar – Vabriga i vlastitim sredstvima. Zamijenjeni su dotrajali ormari, stolice i klupe, projektori, prijenosna računala, stolice u zbornici, paneli i aluminijske rolete u zbornici, zastori i zavjese po učionicama, uređaji za kuhinju i sl.

**Ostvareni ciljevi aktivnosti i pokazatelji uspješnosti realizacije tih ciljeva:**

Zahvaljujući ranije navedenim izvorima financiranja, škola je u 2015. godini uvela e- dnevnik i nastavila sa zamjenom dotrajale stare informatičke učionice novim računalima. U 2019. godini a uključenjem škole u Projekt „E- škole“ nastavlja se opremanje IK tehnologija ostalih osnovnih sredstava i nastavnih pomagala u učionicama, koje su neophodne za kvalitetno odvijanje nastavnog procesa.

***PROJEKT e - škole***

**Opis aktivnosti:**

Ravnateljica škole prijavila je OŠ Tar – Vabriga u veliki projekt Carneta i MZO – e- škole tijekom 2018. godine. Škola je počela sa prvom fazom projekta u šk. god. 2018./2019. s ciljem opremanja škole s Ik- tehnologijom, pametnim pločama, tabletima i prijenosnim računalima, te podizanjem mrežne infrastrukture na višu razinu, a II.faza se nastavlje u 2019.-2020.

**Opći ciljevi:**

Ovakav projekt u školi je od izuzetnog značaja. Sve je veća potreba zbog suvremenosti nastave i najave promjena u obrazovanju i praćenje suvremene tehnologije koja će pomoći osuvremenjivanje odgojno - obrazovnog procesa, budući da su u školi mnoge stvari vezane za tehnologiju (e- dnevnici, Internet, digitalni sadržaji i sl.). Tehnologija koja će nam osigurati ovaj projekt izuzetno puno košta, te je ovaj način izuzetno dobra prilika za IK-opremanje škole.

***OPREMANJE U OSNOVNIM ŠKOLAMA-STEM područje –kurikularna reforma***

**Opis aktivnosti:**

MZO osiguralo je sredstva za opremanje škole s naglaskom na STEM područje-nastavnih predmeta – biologija, kemija, fizika, te likovna i tehnička kultura budući da je to područje obuhvaćeno kurikilarnom reformom i „Školom za život“ . Radi se o iznosu od 26.100,00 kuna koja su se namjenski trebala utrošiti do 1. rujna 2019.-te godine.

**Opći ciljevi:**

Sredstva su predviđena za nabavu suvremenih digitalnih, optičkih i dr. uređaja, te aparatura, pribora i sredstava iz STEM i dr. područja s ciljem unapređenja nastavnog procesa, uvođenja suvremenih promjena, poticanje uvođenja i primjena novih metoda i oblika nastavnoga i školskog rada.

**Posebni ciljevi:**

Cilj je bio nabaviti opremu koja je neophodna za održavanje suvremene nastave i realizacije nastavnog plana i programa.

**Ostvareni ciljevi aktivnosti i pokazatelji uspješnosti realizacije tih ciljeva:**

Zahvaljujući ranije navedenim izvorima financiranja, škola je u 2018. i 2019. – toj godini ušla u projekt E - škole i nastavila sa zamjenom dotrajale stare informatičke učionice novim računalima. Opremljene su učionice za STEM područje, a uključenjem škole u Projekt „E- škole“ nastavlja se opremanje IK tehnologijom, zamjena računala (dopuna laptopima i tabletima) te ostalih osnovnih sredstava u učionicama.

**Obrazloženje programa rada školske ustanove**

Prioritet škole je kvalitetno obrazovanje i odgoj učenika što se ostvaruje:

* stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;
* organiziranjem zajedničkih aktivnosti i učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine;
* poticanjem razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

Što se programima želi postići?

* Izgrađivati osjećaj zajedništva, grupnog rada, suradnje i uzajamnog pomaganja;
* Smanjiti stupanj nasilja među učenicima
* Razvijati natjecateljski duh, želja za uspjehom;
* Izgrađivati ekološku osviještenost;
* Isticati potrebu i važnost rada u svakodnevnom životu;
* Razvijati sposobnost prepoznavanja vlastitih sposobnosti;
* Razvijati logično zaključivanje i povezivanje stečenog znanja;
* Razvijati kulturu komunikacije i usvojiti obrasce uljudnog ophođenja
* Prepoznati humanističke vrijednosti kao prijateljstvo, suradnja, altruizam, tolerancija
* Privikavati se i upoznavati tuđe kulture i običaje;
* Povećavati vokabular i komunikaciju na stranim jezicima;

Razvijati i formirati fizički i psihički zdrave osobe;

* Osposobiti za svrsishodno i organizirano provođenje slobodnog vremena

Kako će se realizirati programi?

* Kroz različite aktivnosti i radionice kao što su – eko grupa, likovna grupa, izrada grafita, plesna grupa, novinarska, informatička, dramska, literarna, glazbena, graditeljska, kulinarska, izrada nakita
* Uključivanjem u rad dodatne nastave iz pojedinih predmeta- kemija, geografija, povijest, matematika, hrvatski jezik, engleski jezik, njemački jezik, talijanski jezik, tehnička kultura
* Aktivno baviti se nekom sportskom aktivnošću – uključenjem u planinarsku sekciju, nogomet, odbojka, stolni tenis, rukomet, košarka;
* Organizacijom i aktivnim sudjelovanjem u raznim kvizovima;
* Sudjelovanjem u međunarodnoj razmjeni učenika;
* Posjećivanjem sajmova knjiga, muzejima i raznim kulturnim manifestacijama

1. **Zakonske i druge podloge na kojima se zasnivaju programi**

* Zakon o odgoju i obrazovanju u osnovnoj i srednjoj školi (NN br. 87/08, 86/09., 92/10.,105,10, 90/11, 5/12, 16/12, 86/12, 126/12, 94/13, 152/14, 07/17, 68/18)
* Zakon o ustanovama ( NN br. 76/93., 29/97., 47/99., 35/08.)
* Zakon o proračunu ( NN br. 87/08. 136/12, 15/15), Pravilnik o proračunskim klasifikacijama NN br. 26/10. i Pravilnik o proračunskom računovodstvu i računskom planu NN br. 114/10., 31/11.124/14, 115/15, 87/16
* Upute za izradu Proračuna Istarske Županije za razdoblje 2015.-2017. --prosinac 2015. godine
* Godišnji plan i program rada škole za školsku godinu 2019./2020.
* Kurikulum škole za školsku godinu 2019./2020.
* Statut
* Pravilnik o osnovnoškolskom odgoju i obrazovanju učenika s teškoćama u razvoju
* Pravilnik o načinima, postupcima i elementima vrednovanja učenika u osnovnoj i srednjoj školi

1. **Potrebna sredstva za provođenje programa i ishodišta na kojima se zasnivaju izračuni i ocjene potrebnih sredstava za provođenje programa**

Financijskim planom proračunskog korisnika, odnosno škole, planiraju se sredstva potrebna za provođenje određenog programa. Programi se vode po izvorima financiranja i unaprijed definiranim proračunskim klasifikacijama koje su definirane Zakonom o proračunu.

Izvori sredstava za financiranje rada OŠ Tar - Vabriga su:

**- *OPĆI PRIHODI I PRIMITCI,***skupina 636, državni proračun (Ministarstvo znanosti i obrazovanja) za financiranje rashoda za zaposlene; lokalni proračun (Općina Tar – Vabriga I Grad Poreč) za materijalne i financijske troškove poslovanja te održavanje i obnovu nefinancijske imovine; Općine Tar – Vabriga i Grada Poreča za školsku kuhinju i produženi boravak prema Odlukama o socijalnoj skrbi.

**- *OPĆI PRIHODI I PRIMITCI,***skupina 671, Istarska Županija

**- *VLASTITI PRIHODI***od iznajmljivanja prostora, skupina 641, za provedbu dodatnih

aktivnosti škole prema Godišnjem planu i programu rada te obnovu nefinancijske

imovine;

**- *PRIHODI PO POSEBNIM PROPISIMA*** *652* sastoje se od prihoda za sufinanciranja školske kuhinje, produženog boravka, refundacija sredstava HZZ za isplatu obveznih doprinosa osobama koje se nalaze na stručnom osposobljavanju, uplate roditelja za provedbu dodatnih programa rada (izleta, ekskurzija, škole u prirodi, osiguranja, kazališne i kino predstave ...);

**- *DONACIJE*** *663*od Općine Tar – Vabriga i Grada Poreča za školsku kuhinju i produženi boravak prema Odlukama o socijalnoj skrbi.

**Prihodi iz državnog proračuna**

Na temelju Godišnjeg plana i programa rada škole, Školskog kurikuluma, te nastavnih i izvannastavnih aktivnosti, provodi se izrada Financijskog plana.

Provođenje redovne djelatnosti osnovnoškolskog obrazovanja zasniva se na sredstvima Državnog proračuna, odnosno Državne riznice kojima se financiraju rashodi za zaposlene. Sredstva koja su potrebna za isplatu plaća djelatnika izračunavaju se na temelju koeficijenata složenosti poslova koji su propisani Uredbom o nazivima radnih mjesta i koeficijentima složenosti poslova u javnim službama.

Ostali rashodi za zaposlene: izdaci za dar djeci, regres za godišnji odmor i božićnica planirani su na osnovu sadašnjeg stanja. Trošak za isplatu jubilarnih nagrada ovisi o broju zaposlenih koji navršavaju broj godina rada potrebnih za ugovorenu isplatu.

Financiranje materijalnih troškova po minimalnom standardu ostvaruje se iz Proračuna Istarske Županije, na temelju ostvarenih bilančnih prava koji su unaprijed propisani.

Planiraju se i materijalni troškovi po stvarnom trošku, odnosno po računu dobavljača, a oni uključuju sredstva potrebna za prijevoz učenika, energente , police osiguranja.

Svake godine, u mjesecu rujnu, izrađuje se Plan potrebnih sredstava Javnih potreba iznad standarda, koji se financiraju iz Proračuna Općine Tar – Vabriga.

Iz tih se sredstava plaćaju plaće djelatnicima za programe produženog boravka, učenja stranog jezika, stručni suradnik logoped i asistenta u nastavi, te materijalni troškovi i usluge za projekte koji se provode u školi.

U školi je zaposleno 49 djelatnika, i to: 24 učitelja predmetne nastave,7 učitelja razredne nastave, 2 učitelja u produženom boravku, 2 pomoćnika u nastavi, 4 stručna suradnika, ravnateljica, 2 administrativna djelatnika, 6 djelatnika tehničke službe

1. **Usklađenost ciljeva i programa sa dokumentima dugoročnog razvoja**

**( Županijska razvojna strategija IŽ)**

Školske ustanove ne donose strateške, već godišnje planove i programe (GPP i školski kurikulum) prema planu i programu koje je donijelo Ministarstvo znanosti, obrazovanja i športa. Vertikala usklađivanja ciljeva i programa MZO-a i jedinice lokalne (regionalne) samouprave – školske ustanove još nije provedena. Planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, odnosno pomak određenih aktivnosti.

1. **Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Na kraju školske godine naša škola imala je ukupno 259 učenika u 14 razrednih odjela od prvog do osmog razreda. Nastavnu godinu s uspjehom je završilo 256 učenika, ponavljača nema, 3 učenika je poslano na tzv. dopunski rad za one koji nisu savladali gradivo iz najviše dva nastavna predmeta u vrijeme trajanja nastavne godine.

Na kraju školske 2018./19. godine svi su učenici uspješno završili godinu i prešli u viši razred, analiziran je uspjeh učenika i prezentiran u Izvješću o radu.

Izborna nastava organizirana je prema interesima učenika iz vjeronauka, informatike, talijanskog i engleskog jezika.

Izborna nastava iz talijanskog jezika ostvarivala se od 2. do 8. razreda, a engleskog jezika od 4. do 8. razreda.

Talijanski jezik se ostvarivao u 12 skupina u koje je bilo uključeno 220 učenika, engleskog jezika ostvarivala se u 9 skupina sa 160 učenika, vjeronauk je pohađalo 236 učenika u 15 skupina, uključujući i skupinu koja je pohađala islamski vjeronauk. Informatika je bila organizirana za učenike od 5. do 8. Razreda, 142 učenika u 7 skupina. Od ove šk. god. samo za 7. i 8. r. jer 5. i 6.r. imaju informatiku kao obvezni predmet.

Jedan od glavnih pokazatelja uspješnosti provođenja programa rezultati su koje učenici škole postižu na natjecanjima znanja, susreta i smotrama od županije preko regionalne do državne razine.

Postignuti rezultati na međužupanijskim i državnim natjecanjima:

* + 1. mjesto na županijskom natjecanju iz LiDraNo
  + 2. mjesto na županijskom natjecanju iz njemačkog jezika
  + 3. mjesto na županijskom natjecanju iz TJ
  + 3. mjesto na županijskom natjecanju iz matematike
  + 3. mjesto na županijskom natjecanju u sportskom poligonu „Veli Jože“ (1.razredi).

Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika. Njegujemo stvaralaštvo i kreativnost i pružamo stručnu pomoć za što kvalitetniji osobni razvoj svakog učenika što pokazuje i uspjeh naših učenika.

Zaposlenici škole su se stručno osposobljavali na seminarima, stručnim aktivima i drugim oblicima usavršavanja, te održavali ogledne satove prema programu stručnih vijeća.

U Taru, 17. prosinca 2019. godine.

Predsjednik Školskog odbora :

Sabina Blažević